A4-0194/98

Ψήφισμα σχετικά με την πρόταση απόφασης του Συμβουλίου που αφορά τη διαδικασία εφαρμογής του άρθρου 366 α της Τέταρτης Σύμβασης ΑΚΕ-ΕΚ (5644/98 - C4-0156/98 - 96/0050 (AVC))

Το Ευρωπαϊκό Κοινοβούλιο,

- έχοντας υπόψη την πρόταση απόφασης του Συμβουλίου (5644/98 - 96/0050 (AVC)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 238 της Συνθήκης ΕΚ (C4-0156/98),

- έχοντας υπόψη το άρθρο 80, παράγραφος 3, του Κανονισμού του,

- έχοντας υπόψη την προσωρινή έκθεση της Επιτροπής Ανάπτυξης και Συνεργασίας (A4-0194/98),

1. Καλεί το Συμβούλιο να λάβει υπόψη τις ακόλουθες συστάσεις:

(Σύσταση 1)

Εδάφιο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

έχοντας υπόψη την Παγκόσμια Διακήρυξη των Ηνωμένων Εθνών για τα Ανθρώπινα Δικαιώματα (1948), την Διεθνή Συνθήκη για τα Αστικά και Πολιτικά Δικαιώματα (1966), τη Διεθνή Συνθήκη για τα Οικονομικά, Κοινωνικά και Πολιτιστικά Δικαιώματα (1966), τη Δήλωση για την Κατάργηση των Διακρίσεων εις βάρος των Γυναικών (1967), τη Διακήρυξη για το Δικαίωμα στην Ανάπτυξη (1986), τη Σύμβαση για τα Δικαιώματα του Παιδιού (1989), και τη Διακήρυξη των Δικαιωμάτων των Ατόμων που ανήκουν σε εθνικές, θρησκευτικές ή γλωσσικές μειονότητες (1992),

(Σύσταση 2)

Άρθρο -1 (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο -1

Ο σεβασμός των ανθρώπινων δικαιωμάτων, των δημοκρατικών αρχών και του κράτους δικαίου αποτελούν «ουσιώδη στοιχεία» της αναπτυξιακής συνεργασίας μεταξύ της Ευρωπαϊκής Ένωσης και των χωρών ΑΚΕ.

(Σύσταση 3)

Άρθρο 1

>Αρχικό κείμενο>

Σε περίπτωση που το Συμβούλιο, με πρωτοβουλία της Επιτροπής ή ενός κράτους μέλους, συμπεραίνει ότι ένα κράτος ΑΚΕ παραβιάζει μια υποχρέωση που άπτεται ενός από τα θεμελιώδη στοιχεία τα οποία μνημονεύονται στο άρθρο 5 της Σύμβασης της Λομέ, απευθύνει, εκτός αν συντρέχει κάποιος ιδιαίτερος λόγος κατεπείγοντος πρόσκληση στο οικείο κράτος ΑΚΕ για τη διεξαγωγή διαβουλεύσεων δυνάμει του άρθρου 366 α παράγραφος 2 της Σύμβασης. Το Συμβούλιο αποφασίζει με ειδική πλειοψηφία.

>Κείμενο μετά την ψηφοφορία στο ΕΚ>

Σε περίπτωση που το Συμβούλιο, με πρωτοβουλία της Επιτροπής, ενός κράτους μέλους

ή του Ευρωπαϊκού Κοινοβουλίου, συμπεραίνει ότι ένα κράτος ΑΚΕ παραβιάζει μια υποχρέωση που άπτεται ενός από τα θεμελιώδη στοιχεία τα οποία μνημονεύονται στο άρθρο 5 της Σύμβασης της Λομέ, απευθύνει, εκτός αν συντρέχει κάποιος ιδιαίτερος λόγος κατεπείγοντος πρόσκληση στο οικείο κράτος ΑΚΕ για τη διεξαγωγή διαβουλεύσεων δυνάμει του άρθρου 366 α παράγραφος 2 της Σύμβασης. Το Συμβούλιο αποφασίζει με ειδική πλειοψηφία, μετά από διαβούλευση από το Ευρωπαϊκό Κοινοβούλιο.

(Σύσταση 4)

Άρθρο 2, πρώτο εδάφιο

>Αρχικό κείμενο>

Εάν, μετά την πάροδο της προθεσμίας που προβλέπεται στο άρθρο 366α για τις διαβουλεύσεις και παρά τις προσπάθειες που έχουν καταβληθεί, δεν έχει εξευρεθεί καμία λύση - ή και αμέσως, σε περίπτωση κατεπείγοντος ή σε περίπτωση άρνησης συμμετοχής σε διαβουλεύσεις - το Συμβούλιο δύναται, κατ' εφαρμογήν του ίδιου άρθρου, να αποφασίσει με ειδική πλειοψηφία, κατόπιν προτάσεως της Επιτροπής, τη λήψη των ενδεδειγμένων μέτρων, συμπεριλαμβανομένης της μερικής αναστολής. Το Συμβούλιο αποφασίζει ομόφωνα οσάκις πρόκειται για πλήρη αναστολή της εφαρμογής της Συμβάσεως έναντι του οικείου κράτους ΑΚΕ.

>Κείμενο μετά την ψηφοφορία στο ΕΚ>

Εάν, μετά την πάροδο της προθεσμίας που προβλέπεται στο άρθρο 366α για τις διαβουλεύσεις και παρά τις προσπάθειες που έχουν καταβληθεί, δεν έχει εξευρεθεί καμία λύση - ή και αμέσως, σε περίπτωση κατεπείγοντος ή σε περίπτωση άρνησης συμμετοχής σε διαβουλεύσεις - το Συμβούλιο,

μετά από διαβούλευση με το Ευρωπαϊκό Κοινοβούλιο δύναται, κατ' εφαρμογήν του ίδιου άρθρου, να αποφασίσει με ειδική πλειοψηφία, κατόπιν προτάσεως της Επιτροπής, τη λήψη των ενδεδειγμένων μέτρων, συμπεριλαμβανομένης της μερικής αναστολής. Το Συμβούλιο αποφασίζει ομόφωνα οσάκις πρόκειται για πλήρη αναστολή της εφαρμογής της Συμβάσεως έναντι του οικείου κράτους ΑΚΕ.

(Σύσταση 5)

Άρθρο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3α

Η επανέναρξη της αναπτυξιακής συνεργασίας με χώρα που παρέβη υποχρέωση ως προς «ουσιώδη στοιχεία», αποφασίζεται μετά από αξιολόγηση όσον αφορά την ασφαλή πρόοδο στο θέμα του σεβασμού των ανθρωπίνων δικαιωμάτων. Η Επιτροπή παρουσιάζει έκθεση αξιολόγησης στο Συμβούλιο και στο Ευρωπαϊκό Κοινοβούλιο και η επανάληψη της αναπτυξιακής συνεργασίας αποφασίζεται με ειδική πλειοψηφία από το Συμβούλιο μετά από διαβούλευση με το Ευρωπαϊκό Κοινοβούλιο.

2. αναθέτει στον Πρόεδρό του να κινήσει διαδικασία συνεννόησης με το Συμβούλιο, με την ενεργό συμμετοχή της Επιτροπής[semigr ]

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.